የኢትዮጵያ ፕሪምየር ሊግ ሦስተኛ ሳምንት ቁጥሮች እና እውነታዎች
የኢትዮጵያ ፕሪምየር ሊግ ሦስተኛ ሳምንት በሳምንቱ መጨረሻ መካሄዳቸው ይታወሳል። ሶከር ኢትዮጵያም እንደተለመደው በሳምንቱ ዙርያ ያሉትን መረጃዎች በቁጥሮች እና እውነታዎች ታገባድዳለች።ጎል– በሦስተኛ ሳምንት በአጠቃላይ 11 ጎሎች ተቆጥረዋል። ይህም ባለፈው ሳምንት ከተቆጠረው በግማሽ ያነሰ ነው።– በስድስት ጨዋቻዎች ጎል ሲቆጠሩ በቀሪዎቹ ሁለት ጨዋታዎች ደግሞ ጎሎች አልተቆጠሩም።– የዚህ ሳምንት 11 ጎሎች በ10 የተለያዩ ተጫዋቾች ሲቆጠር የወልዋሎው ጁኒያስ ናንጂቡ ሁለት ጎሎች በማስቆጠር ብቸኛው ነው።– ለተቆጠሩት 11 ጎሎች 9 ተጫዋቾች አመቻችተው በማቀበል ተሳትፈዋል። የሲዳማ ቡናው ሀብታሙ ገዛኸኝ ደግሞ ሁለት ኳስ በማመቻቸት ቀዳሚው ነው።– ከተቆጠሩት 11 ጎሎች መካከል 8 በእግር፣ 3 በግንባር ተገጭተው ተቆጥረዋል። ሁሉም ጎሎች የተቆጠሩትም በተጋጣሚ ሳጥን ውስጥ ተመትተው ነው። ሦስት ጎሎች ደግሞ መነሻቸውን ከቆመ ኳስ አድርገዋል።– ጎል አስቆጣሪዎችን በጨዋታው የሰለፉበትን ቦታ ስንመለከት 7 ጎሎች በስድስት አጥቂዎች ሲቆጠሩ፤ 3 ጎሎች በመስመር ተጫዋቾች ተቆጥረዋል። ቀሪዋ አንድ ጎል ከተከላካይ አማካይ የተገኘች ነበረች።– አዳማ ከተማ እና ቅዱስ ጊዮርጊስ በዚህ ሳምንትም ጎል ሳይቆጠርባቸው ወጥተዋል። እስካሁን በሊጉ ጎል ያልተቆጠረበቸው ቡድኖችም ናቸው።– በሦስት ሳምንታት ሁሉሕ የሊግ ቡድኖች ጎል አስቆጥረዋል።የመጀመርያዎቹ– ፋሲል ከነማን 1-0 ያሸነፈው ወልቂጤ ከተማ በታሪኩ የመጀመርያ ድል እና ጎል ማሳካት ችሏል።– ወልቂጤ ከተማ እና ኢትዮጵያ ቡና ዓመቱ የመጀመርያ ጎላቸውን አግኝተዋል።– ድሬዳዋ ከተማ እና ወልቂጤ የዓመቱ የመጀመርያ ድላቸውን አሳክተዋል።– ከአዳማ ጋር ነጥብ የተጋራው ሰበታ ከተማ የዓመቱን የመጀመርያ ነጥብ አሳክቷል።– የወልቂጤ ከተማው ኤፍሬም ዘካርያስ በሁለት ቢጫ ከሜዳ የወጣ የዓመቱ የመጀመርያ ተጫዋች ሆኗል። (ከዚህ ቀደም በቀጥታ ቀይ ሁለት ተጫዋቾች ወጥተዋል)ካርዶች– በ3ኛው ሳምንት በአጠቃላይ 19 የማስጠንቀቂያ ካርድ እና 1 ቀይ ካርድ (በሁለት ቢጫ) ተመዟል። ይህም ካለፈው ሳምንት ጋር ሲነፃፀር በ15 ካርዶች ዝቅ ብሏል።– ወልቂጤ ከ ፋሲል ባደረጉት ጨዋታ ቀይ ካርድ የተመለከተው ኤፍሬም ዘካርያስ በውድድር ዓመቱ ሦስተኛ ከሜዳ የተወገደ ተጫዋች ሆኖ ሲመዘገብ በሁለት ቢጫ በመሰናበት የመጀመርያው ነው።– ወልቂጤ ከ ፋሲል ያረጉት ጨዋታ በርካታ ካርድ የተመዘዘበት ሆኖ ተመዝግቧል። (3 ቢጫ እና አንድ ቀይ)– በዚህ ሳምንት ምንም ካርድ ያልተመዘዘበት ጨዋታ በወላይታ ድቻ እና ቅዱስ ጊዮርጊስ መካከል የተደረገው ነው።– እስካሁን በፕሪምየር ሊጉ በአጠቃላይ በ24 ጨዋታዎች 66 ቢጫ እና ሦስት ቀይ ካርድ ተመዝግቧል።